
ТРЕТА НАГРАДА ПЛАКЕТ И ГРАМОТА ЗА ПОЕЗИЯ
Де е България?
България е там, където след години

ще се връщам, за да видя приятели, роднини.

Там, където са живели моите деди,

където ще казвам, че живяла съм и аз преди.

България е там, където преди време

над един народ славен тегнело е тежко бреме.

Там, където хора смели и безстрашни

били се за свобода срещу турските войски опасни.

България е там, където имах аз честта 

да се родя, да порасна, за да разнеса вестта,
там, където не знаят за тази страна -

че тя е чудесна, прекрасна, по рода си - една.

България е там, където вечер аз мечтая – 

за бъдещето, за миналото, а за настоящето – нехая...
Там, където аз сега няма как да оценя

спомените от нещата, случили се през деня.

България е там, където за мен слънцето грее най-силно;

за чиито плажове и градове ще ми е един ден най-свидно.

Там, където знам, че имам дом под ясното небе,

там, където искам да израсне и моето дете!

Затова сега питай ме де е България – 

ще ти я покажа на карта с думите: Ето я!

Но тя е повече от държава, от просто природа с гори – 

тя вечно ще живее в мен, в нея да не живея веч’ дори!

